**Nolikums par Ukrainas civiliedzīvotāju, kas Ukrainā pildīja akadēmiskā un zinātniskā personāla amata pienākumus, dalību īstenojamos fundamentālo un lietišķo pētījumu projektos**

1. Vispārīgie jautājumi
2. Nolikums par Ukrainas civiliedzīvotāju, kas Ukrainā pildīja akadēmiskā un zinātniskā personāla amata pienākumus, dalību jau īstenojamos fundamentālo un lietišķo pētījumu projektos (turpmāk – nolikums) nosaka Ukrainas civiliedzīvotāju, kas Ukrainā pildīja akadēmiskā un zinātniskā personāla amata pienākumus, dalību zinātniskās institūcijas īstenojamajā fundamentālo un lietišķo pētījumu projektā (turpmāk - projekts), par kuru ir noslēgts projekta līgums ar Latvijas Zinātnes padomi (turpmāk – padome) (turpmāk – projekta līgums) Fundamentālo un lietišķo pētījumu projektu 2021. gada un 2020. gada atklāto konkursu (turpmāk – 2021. un 2020.gada FLPP) ietvaros. Padome organizē un īsteno Ukrainas pētnieku iesaisti zinātniskās institūcijas īstenojamajā projektā atbilstoši nolikumam.

2. Nolikums izstrādāts, pamatojoties uz:

2.1. Ukrainas civiliedzīvotāju atbalsta likuma 13.1 panta 6 1 daļu[[1]](#footnote-1);

2.2. Ministru kabineta 2017.gada 12.decembra noteikumiem Nr.725 “Fundamentālo un lietišķo pētījumu projektu izvērtēšanas un finansējuma administrēšanas kārtība“ (turpmāk – noteikumi Nr.725);

2.3. Fundamentālo un lietišķo pētījumu projektu 2021. gada atklātā konkursa nolikumu (apstiprināts ar padomes 2021. gada 30. aprīļa rīkojumu Nr. 14 ) un Fundamentālo un lietišķo pētījumu projektu 2020.gada atklātā konkursa nolikumu (apstiprināts ar padomes 2020. gada 23. janvāra lēmumu Nr. 63-1-1).

1. Zinātniskā institūcija, kas ir projekta īstenotāja projekta līguma ietvaros (turpmāk – projekta īstenotājs) projektā nosaka projekta aktivitāšu ietvaros papildu darbību īstenošanu un iznākuma rādītāju sasniegšanu (turpmāk – aktivitāte), kurās iesaista Ukrainas pētnieku, kas nolikuma ietvaros ir:
	1. Ukrainas civiliedzīvotājs, kas Ukrainā pildīja akadēmiskā un zinātniskā personāla amata pienākumus, un ir jau nodarbināts pie projekta īstenotāja;
	2. Ukrainas civiliedzīvotājs, kas Ukrainā pildīja akadēmiskā un zinātniskā personāla amata pienākumus, kuru projekta īstenotājs plāno nodarbināt projektā zinātniskās grupas sastāvā, noslēdzot darba līgumu, ja nolikuma noteiktajā kārtībā padome pieņem lēmumu par nolikuma 6.punktā minētā iesnieguma apstiprināšanu.
2. Iesniegumu konkursa ietvaros aktivitāšu īstenošanai projektos, kuri attiecināmi uz 2021. un 2020.gada FLPP ietvaru, pieejamais kopējais piešķirtais valsts budžeta finansējums ir 246 000 *euro* (divi simti četrdesmit seši tūkstoši *euro*) (turpmāk – kopējais finansējums), kura mērķis ir nodrošināt Ukrainas pētniekam pētniecības atalgojumu par aktivitāšu veikšanu projektā (turpmāk – pētniecības atalgojums) un segt netiešo izdevumu izmaksas. Padome piešķir pētniecības atalgojumu un finansējumu par netiešo izdevumu izmaksu segšanu projektam kā papildu finansējumu aktivitāšu īstenošanai.
3. Pētniecības atalgojumu piešķir projektam Ukrainas pētnieka aktivitāšu īstenošanai projektā no 2022.gada 1.septembra līdz 2022.gada 31.decembrim. Pētniecības atalgojumu un finansējumu par netiešo izdevumu izmaksu segšanu piešķir tikai par pilniem mēnešiem.
4. Aktivitātes ietvaros projekta īstenotājs aizpilda un iesniedz padomē iesniegumu par projekta līguma grozījumu pieprasījumu atbilstoši nolikuma 1.Pielikumam “Iesniegums par grozījumu projekta līgumam Nr\_\_\_ papildu finansējuma piešķiršanai” (turpmāk - 1.pielikums), vienlaikus pievienojot nolikuma 10. punktā noteiktos iesnieguma dokumentācijas dokumentus (turpmāk 1.pielikums un 10.punkta dokumentācija - iesniegums) ***līdz 2022. gada 1. novembrim***, nosūtot to uz padomes oficiālo e-pasta adresi pasts@lzp.gov.lv. Padome iereģistrē iesniegumu vadības sistēmā “Namejs” (turpmāk – lietvedības sistēma) to ienākšanas secībā (datums un laiks).
5. Projekta īstenotājs iesniegumu sagatavo, paredzot šādas izmaksas Ukrainas pētnieku aktivitāšu izpildei projekta zinātniskās grupas sastāvā:

7.1 pētniecības atalgojuma izmaksu finansējums Ukrainas pētniekam par aktivitāšu veikšanu projekta zinātniskajā grupā ir līdz 2 000 *euro* (divi tūkstoši euro) apmērā mēnesī, ieskaitot visus nodokļus un saskaņā ar projekta īstenotāja atalgojuma politiku;

7.2. Ukrainas pētnieks ir nodarbināts projektā ar vismaz 0,3 pilna laika ekvivalentu (turpmāk – PLE) katrā īstenošanas mēnesī

7.3. netiešo izdevumu segšanas izmaksas par viena Ukrainas pētnieka iesaisti projektā ir 50 *euro* (piecdesmit euro) apmērā mēnesī, ja Ukrainas pētnieks ir nodarbināts projektā 1 PLE katrā īstenošanas mēnesī. Pētniecības atalgojumam nepiemēro Fundamentālo un lietišķo pētījumu projektu 2021. gada atklātā konkursa nolikuma 18.2. apakšpunktā noteikto netiešo izmaksu vienoto likmi 10 procentu apmērā, kā arī Fundamentālo un lietišķo pētījumu projektu 2020. gada atklātā konkursa nolikuma 22.2.apakšpunktā noteikto netiešo izmaksu vienoto likmi 10 procentu apmērā.

1. Lēmumu par iesnieguma apstiprināšanu atbilstoši nolikumam padome pieņem, ievērojot kopējo finansējumu un iesniegumu iesniegšanas secību padomes lietvedības sistēmā atbilstoši nolikuma 6.punktam.
2. Nolikuma 7.punktā minēto izmaksu attiecināmības perioda sākuma datums ir no 2022.gada 1.septembra, taču gadījumā, ja padome iesniegumu noraida nolikumā noteikto administratīvo kritēriju neatbilstības vai zinātniskās novērtēšanas rezultāta dēļ, vai kopējā finansējuma izbeigšanās dēļ, padome minētās izmaksas projekta īstenotājam nekompensē.

**II. Prasības projekta īstenotājam un Ukrainas pētniekam**

1. Ukrainas pētnieka piesaistei projekta zinātniskajā grupā projekta īstenotājs aizpilda iesniegumu, tajā ietverot aprakstu latviešu un angļu valodā par Ukrainas pētnieka veicamo aktivitāšu atbilstību projekta mērķim, veicamo aktivitāšu ietekmi uz projektā sasniedzamajiem rezultātiem, Ukrainas pētnieka darba plānu un nepieciešamo papildu finansējumu, klāt pievienojot šādus pielikumus:
2. Ukrainas pētnieka CV angļu valodā;
3. kompetentas iestādes izdotu apliecinājumu par Ukrainas pētnieka atbilstību Ukrainas civiliedzīvotāja statusam;
4. projekta īstenotāja apliecinājumu par nolikuma 3.2. apakšpunktu izpildi, (tas ir par darba līguma noslēgšanu, ja padome pieņem lēmumu par iesnieguma apstiprināšanu, ja attiecīgais darba līgums vēl nav noslēgts);
5. projekta īstenotāja apliecinājumu, ka visa iesniegtā informācija ir patiesa.
6. Projekta zinātniskajā grupā iekļauj Ukrainas pētnieku ar slodzi vismaz 0,3 PLE katrā projekta īstenošanas mēnesī nolikuma 5. punkta noteiktajā termiņā.
7. Iesnieguma vērtēšanu, projekta finansēšanu un finanšu līdzekļu izpildes uzraudzību veic padome.

**III. Iesnieguma dokumentācijas vērtēšana un lēmuma pieņemšana**

13 Padome līdz nolikuma 6.punktā noteiktajam iesniegumu iesniegšanas termiņa beigām katras darba nedēļas pēdējā darbdienā apkopo lietvedības sistēmā iesniegtos iesniegumus atbilstoši to iesniegšanas datumam un laikam, izveidojot attiecīgās nedēļas sarakstu.

14. Iesniegumu administratīvās atbilstības vērtēšanu padome veic divu darbdienu laikā pēc katrā darba nedēļas pēdējā darbdienā iesniegto iesniegumu saraksta izveides. Administratīvās atbilstības vērtēšanu padome veic atbilstoši nolikuma 2.pielikumam “Pārbaudes lapa par atbilstību administratīvās atbilstības vērtēšanas kritērijiem” (turpmāk – 2.pielikums).

15. Ja iesniegums neatbilst kādam no administratīvās atbilstības vērtēšanas kritērijiem, padome rīkojas saskaņā ar nolikuma 21., 22. un 23.punktā noteikto.

16. Iesnieguma zinātnisko vērtēšanu (turpmāk – zinātniskā vērtēšana) veic iesniegumiem, kuri atbilst administratīvās atbilstības vērtēšanas kritērijiem.

17. Zinātnisko vērtēšanu veic viens eksperts, kuram ir padomes eksperta tiesības projekta zinātnes nozarē (turpmāk – eksperts). Ekspertu atbilstoši projekta zinātnes nozarei atlasa padome, nepiemērojot 2021. un 2020.gada FLPP konkursu ekspertu atlases procedūru. Pirms zinātniskās vērtēšanas uzsākšanas eksperts paraksta apliecinājumu par interešu konflikta neesamību.

 18. Eksperts zinātnisko vērtēšanu veic atbilstoši nolikuma 3. pielikumam “Kritēriji un metodoloģija iesnieguma zinātniskajai vērtēšanai Ukrainas pētnieku iesaistīšanai fundamentālo un lietišķo pētījumu projektos” (turpmāk – zinātniskās vērtēšanas veidlapa) noteiktajiem zinātniskās vērtēšanas kritērijiem, aizpildot zinātniskās vērtēšanas veidlapu. Eksperts zinātnisko vērtēšanu veic piecu darbdienu laikā no dienas, kad ekspertam ir nodots iesniegums zinātniskai vērtēšanai.

19. Padome divu darbdienu laikā pēc visu iesniegto projektu zinātnisko vērtējumu saņemšanas apkopo šos vērtējumus, ievada tos kopējā attiecīgās nedēļas iesniegumu sarakstā un iesniedz Fundamentālo un lietišķo pētījumu programmas vērtēšanas komisijai (turpmāk – FLPP vērtēšanas komisija) saskaņošanai.

20. Iesnieguma zinātniskās kvalitātes slieksnis ir: eksperts zinātniskajā vērtējumā ir sniedzis kopējo vērtējumu “Atbilst” un kritērijā “Papildu aktivitāšu atbilstība un saskaņotība ar projekta mērķiem un veicamajām aktivitātēm” ir sniedzis vērtējumu “Atbilst”.

21. Padome kopējo attiecīgās nedēļas iesniegumu sarakstu kopā ar administratīvās atbilstības vērtējumu un zinātnisko vērtējumu iesniedz FLPP vērtēšanas komisijai viedokļa sniegšanai atbilstoši noteikumu Nr. 725 1012.apakšpunktā noteiktajam. Padome, izvērtējot FLPP vērtēšanas komisijas viedokli, pieņem lēmumu par iesnieguma apstiprināšanu vai noraidīšanu atbilstoši nolikuma 22.punktā noteiktajam, ievērojot iesnieguma iesniegšanas laiku (nolikuma 6.punkts).

22. Padome pieņem:

22.1. lēmumu par iesnieguma apstiprināšanu, ja iesniegums atbilst administratīvās atbilstības kritērijiem un eksperts zinātniskajā vērtējumā ir sniedzis kopējo vērtējumu “Atbilst” un kritērijā “Papildu aktivitāšu atbilstība un saskaņotība ar projekta mērķiem un veicamajām aktivitātēm” ir sniedzis vērtējumu “Atbilst”;

22.2. lēmumu par iesnieguma noraidīšanu, ja iesniegums neatbilst kādam no administratīvās atbilstības kritērijiem vai eksperts zinātniskajā vērtējumā ir sniedzis kopējo vērtējumu “Neatbilst” vai “Daļēji atbilst” vai kritērijā “Papildu aktivitāšu atbilstība un saskaņotība ar projekta mērķiem un veicamajām aktivitātēm” ir sniedzis vērtējumu “Neatbilst” vai “Daļēji atbilst”;

22.3. lēmumu par iesnieguma noraidīšanu kopējā finansējuma trūkuma dēļ, ja iesniegums atbilst administratīvās atbilstības kritērijiem un eksperts zinātniskajā vērtējumā ir sniedzis kopējo vērtējumu “Atbilst” un kritērijā “Papildu aktivitāšu atbilstība un saskaņotība ar projekta mērķiem un veicamajām aktivitātēm” ir sniedzis vērtējumu “Atbilst”, bet aktivitātes īstenošanai trūkst kopējais finansējums un iesniegums iesniegts datumā un laikā vēlāk nekā pēdējais finansētais iesniegums (skatīt nolikuma 6 un 13.punktu).

23. Nolikuma 22.punktā noteikto lēmumu par iesnieguma apstiprināšanu vai noraidīšanu padome nosūta projekta īstenotājam viena mēneša laikā no iesnieguma iesniegšanas padomē, vienlaikus informējot tos projekta īstenotājus ar elektroniskā pasta starpniecību, kuru iesniegumi ir apstiprināti.

**IV. Iesnieguma īstenošanas un finanšu līdzekļu izlietojuma kontroles kārtība**

 24. Padome trīs darbdienu laikā no nolikuma 22.1 apakšpunktā noteiktā lēmuma par iesnieguma apstiprināšanu pieņemšanas dienas sagatavo un nosūta projekta īstenotājam padomes paraksttiesīgās personas elektroniski ar drošu elektronisko parakstu un laika zīmogu parakstītu vienošanās par projekta līguma grozījumiem (turpmāk – grozījumi). Grozījumus Padome nosūta projekta īstenotajam parakstīšanai trīs darbadienu laikā un lūdz projekta īstenotāja parakstītus grozījumus atsūtīt padomei minētajā termiņā. Grozījumi ir projekta līguma būtiska un neatņemama sastāvdaļa. Iesniegums, nolikuma 3.2 un 3.3. apakšpunktā noteiktais noslēgtais darba līgums, ir grozījumu būtiskas un neatņemamas sastāvdaļas.

25. Projekta īstenotājs pēc grozījumu parakstīšanas turpina projekta īstenošanu atbilstoši noteikumiem Nr. 725 un projekta līgumam.

Pielikumi:

1.pielikums: “Iesniegums par grozījumu projekta līgumam Nr\_\_\_papildu finansējuma piešķiršanai” uz 4 lpp. (latviešu un angļu valodās);

2.pielikums: Pārbaudes lapa par atbilstību administratīvās atbilstības vērtēšanas kritērijiem uz 1 lpp. (latviešu valodā);

3.pielikums: Kritēriji un metodoloģija iesnieguma zinātniskajai izvērtēšanai

Ukrainas pētnieku iesaistīšanai fundamentālo un lietišķo pētījumu projektos. (latviešu un angļu valodās).

Saskaņots ar Izglītības un zinātnes ministriju 2022.gada 19.oktobrī un FLPP komisiju 2022.gada 20. oktobrī.

Direktora vietniece,

Starptautiskās sadarbības programmu projektu departamenta direktore

Padomes direktora pienākumu izpildītāja                                                         Elita Zondaka

1. (61) Ja Latvijas Zinātnisko institūciju reģistrā reģistrēta zinātniskā institūcija nodarbina Ukrainas civiliedzīvotāju, kas Ukrainā pildīja akadēmiskā un zinātniskā personāla amata pienākumus, šādai zinātniskajai institūcijai ir tiesības iesaistīt šo Ukrainas civiliedzīvotāju zinātniskās institūcijas jau īstenojamā valsts pētījumu programmas vai fundamentālo un lietišķo pētījumu projektā, par kuru ir noslēgts projekta līgums ar Latvijas Zinātnes padomi (turpmāk — projekts). Valsts par šāda Ukrainas civiliedzīvotāja iesaisti projektā nodrošina šim civiliedzīvotājam zinātniskā un akadēmiskā darba veikšanai projekta ietvaros pētniecības atalgojumu, kuru projektam piešķir kā papildu valsts budžeta finansējumu. Šo pētniecības finansējumu piešķir Latvijas Zinātnes padome. Latvijas Zinātnes padome, saskaņojot ar Izglītības un zinātnes ministriju, izstrādā kārtību, kādā tiek piešķirts šis finansējums, un to, kādā zinātniskā institūcija piesaka projektā un finansē Ukrainas civiliedzīvotāju, kā arī šā civiliedzīvotāja dalības nosacījumus zinātniskā un akadēmiskā darba veikšanai projekta īstenošanā. Finansējumu pētniecības atalgojuma izmaksai un netiešo izdevumu segšanai projektā piešķir no Izglītības un zinātnes ministrijas valsts budžeta programmas 05.00.00 "Zinātne" valsts budžeta apakšprogrammu 05.12.00 "Valsts pētījumu programmas" un 05.01.00 "Zinātniskās darbības nodrošināšana" finansējuma. [↑](#footnote-ref-1)